  Майя Бывальцева Удмуртиын чорыг будэтонэз араз 2 сюрс тоннаозь вуттыны малпало. Со сярысь 26-тӥ инвожое Вотка ёросысь «Пихтовка» возёсын «Росрыбхоз» ассоциацилэн кенешоназ веразы. Удмуртиын араз 1,2-1,3 сюрс тонна будэто. <…> Улосвылын чорыг будэтонэз йылэтонъя ӵектос бордын уж мынэ. Чакланъёсъя, 2020-тӥ арын 1 сюрс 700 тонна будэтэмын луоз. Нош тужгес сэзь малпанъёсъя – 2 сюрс тоннаозь Ольга Абрамова, Удмуртиысь гурт возёсъя но сиён-юонъя министрСолэн верамезъя, Россиысь чорыг вордӥсь 5 сюрслэсь трос возёсъёс кунын одӥг улӥсьлы быдэ араз 12 килограммозь чорыг будэто. Со дыре ик Тазалыкез утёнъя дунневыл огазеяськон одӥг адями араз ӧжытсэ 20 килограмм сиыны кулэ шуыса пуктӥз. Ольга Абрамовалэн верамезъя, со лыдпусъёс возьмато, кунын тырмыт чорыг уг будэто шуыса. Сыӵе ужпум Удмуртиын но вань. Элькунын одӥг адямилы 800 килограммозь чорыг будэто. Министр со пумысен сюлмаськемзэ вераз. Чорыг – туж узыр сиён, со бадӟымъёслэн но, пиналъёслэн но ӝӧк вылазы одно луыны кулэ, пусйиз Ольга Абрамова. «Пихтовка» возёс – Удмуртиысь валтӥсез чорыг будэтӥсь предприяти. 2018-тӥ арын отын 1 сюрс 300 тонна пала чорыг поттӥзы, со быдэс кунын одӥгез умоез лыдпус «Пихтовка» возёс туж бадӟым юрттэт сётэ чорыгпиосты вӧлмытон ласянь. Со агрокультураез азинтыны луонлык сётоз. Чорыгпиосты 50-лэсь трос крестьян (фермер) взёсъёсын тыметъёсы лэзёзы Ольга Абрамова, Удмуртиысь гурт возёсъя но сиён-юонъя министр«Росрыбхоз» ассоциацилэн кенешоназ чорыг будэтӥсь кӧня ке дасо возёсъёс пыриськизы. «Пихтовка» возёслэн азинлыко ужан амалъёсыныз тодматскыны Россилэн 15 улосвылъёсысьтыз предприятиослэн ӧнерчиоссы лыктӥзы. Пумиськонын кунысь та удысъя югдур, чорыгез ӝоггес будэтон амалъёс, аквакультуралы кун ласянь юрттэт сётон но солэн азьланез, тыметын чорыг вордонэз азинтон но мукет ужпумъёсты эскеризы.  Тегъёс: Удмуртия гуртвозёс Воткаёрос гуртвозёсъяминистерство ОльгаАбрамова чорыг  